ΓΡΑΠΤΗ ΕΡΩΤΗΣΗ E-1381/02

υποβολή: Paul Lannoye (Verts/ALE) προς την Επιτροπή

(14 Μαΐου 2002)

Θέμα: Έγκριση της επεξεργασίας με ιοντίζουσα ακτινοβολία των τροφίμων και των συστατικών τροφίμων που χορηγείται από το Βέλγιο

Σύμφωνα με την παράγραφο 6 του άρθρου 4 της Οδηγίας 1999/2/ΕΚ(1) του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών όσον αφορά τα τρόφιμα και τα συστατικά τροφίμων που έχουνποστεί επεξεργασία με ιοντίζουσα ακτινοβολία, ο κατάλογος των τροφίμων και των συστατικών τροφίμων, για τα όποια τα κράτη μέλη επιτρέπουν την επεξεργασία με ιοντίζουσα ακτινοβολία δημοσιεύθηκε στην ΕΕ C 43 της 16.2.2002, σελ.18.

Παρ'όλα αυτά, όσον αφορά το Βέλγιο, ο κατάλογος αυτός δεν αντιστοιχεί στις εγκρίσεις επεξεργασίας με ιοντίζουσα ακτινοβολία που προβλέφθηκε μεπουργικό διάταγμα της 16ης Ιουλίου 1980 (και μεταγενέστερες τροποποιήσεις), το οποίο εκτός από τις εγκρίσεις που αναφέρονται στην ΕΕ C 43 της 16.2.2002, σελ.18, επιτρέπει την επεξεργασία με ιοντίζουσα ακτινοβολία για

- τη φράουλα,

- το αραβικό κόμμι,

- ορισμένα αφυδατωμένα ή αποξηραμένα λαχανικά,

- ψητές, αποφλοιωμένες ή κατεψυγμένες γαρίδες,

- αποστεωμένο με μηχανικό τρόπο κρέας από κοτόπουλο,

- λευκό αυγού.

Πώς εξηγεί η Επιτροπή αυτές τις διαφορές· Ποια μέτρα σκοπεύει να λάβει η Επιτροπή για να εξασφαλίσει την αξιοπιστία των πληροφοριών που λαμβάνει από τα κράτη μέλη σε θέματα εγκρίσεων όσον αφορά την επεξεργασία των τροφίμων και των συστατικών τροφίμων με ιοντίζουσα ακτινοβολία·

(1) ΕΕ L 66 της 13.3.1999, σελ. 16.

Απάντηση του κ. Byrne εξ ονόματος της Επιτροπής

(21 Ιουνίου 2002)

Σύμφωνα με το άρθρο 4, παράγραφοι 4 και 5, της οδηγίας 1999/2/ΕΚ του Ευρωπαϊκού Κοινοβουλίου και του Συμβουλίου, της 22ας Φεβρουαρίου 1999, για την προσέγγιση των νομοθεσιών των κρατών μελών όσον αφορά τα τρόφιμα και τα συστατικά τροφίμων που έχουνποστεί επεξεργασία με ιοντίζουσα ακτινοβολία(1), μέχρις ότου τεθεί σε ισχύ ο πλήρης θετικός κατάλογος τροφίμων των οποίων επιτρέπεται η επεξεργασία με ιοντίζουσα ακτινοβολία στην Κοινότητα:

- τα κράτη μέλη μπορούν να διατηρούν τιςπάρχουσες άδειες εφόσον έχει εκδοθεί ευνοϊκή γνώμη από την επιστημονική επιτροπή τροφίμων και συμμορφώνονται αυτές με τις διατάξεις της οδηγίας 1999/2/ΕΚ·

- κάθε κράτος μέλος μπορεί να επιτρέπει την επεξεργασία τροφίμων με ιοντίζουσα ακτινοβολία όταν ένα άλλο κράτος μέλος έχει διατηρήσει τις σχετικές άδειες.

Η Επιτροπή δημοσίευσε τον κατάλογο των τροφίμων των οποίων επιτρέπεται η επεξεργασία με ιοντίζουσα ακτινοβολία στα κράτη μέλη στην Επίσημη Εφημερίδα των Ευρωπαϊκών Κοινοτήτων(2).

Το Βέλγιο μετέφερε μόλις πρόσφατα την οδηγία 1999/2/ΕΚ στην εθνική του νομοθεσία. Η Επιτροπή διαπίστωσε ορισμένες διαφορές μεταξύ του καταλόγου που εγκρίνεται σύμφωνα με τη βελγική νομοθεσία και του καταλόγου που δημοσίευσε η Επιτροπή, κυρίως όσον αφορά τις φράουλες, το αραβικό κόμμι, τα αφυδατωμένα λαχανικά και το τσάι. Οι βελγικές άδειες για τα προϊόντα αυτά δεν συμφωνούν με το άρθρο 4, παράγραφος 4 και συνεπώς η Επιτροπή ζήτησε διευκρινίσεις από τις βελγικές αρχές.

Η άδεια για τις γαρίδες συμφωνεί με το άρθρο 4, παράγραφος 4, και αυτό το προϊόν περιέχεται στον κατάλογο που δημοσίευσε η Επιτροπή(3).

Βάσει του άρθρου 4, παράγραφος 5 της οδηγίας 1999/2/ΕΚ, το Βέλγιο επέτρεψε πρόσφατα την επεξεργασία του αποστεωμένου με μηχανικό τρόπο κρέατος από κοτόπουλο και ασπράδι αυγών. Αυτό συμφωνεί με τη νομοθεσία εφόσον τουλάχιστον ένα κράτος μέλος έχει διατηρήσει την άδεια για κάθε προϊόν. Η Επιτροπή θα δημοσιεύσει σύντομα ενημερωμένο κατάλογο.

Πληροφορίες σχετικά με την επεξεργασία των τροφίμων με ιοντίζουσα ακτινοβολία, καθώς και τον κατάλογο των τροφίμων των οποίων επιτρέπεται η επεξεργασία με ιοντίζουσα ακτινοβολία στα κράτη μέλη,πάρχουν διαθέσιμες στον ιστοχώρο της Γενικής Διεύθυνσης (ΓΔ) της Επιτροπής Υγεία και Προστασία των Καταναλωτών: http://europa.eu.int/comm/food/fs/sfp/sfp_index_en.html.

(1) ΕΕ L 66 της 13.3.1999.

(2) ΕΕ C 43 της 16.2.2002.

(3) ΕΕ C 43 της 16.2.2002.